Aarhuus Stifts-Tidende, 1840-11-20
I Løverdags afsagde Hof= og Stadsretten Domi den efter det kgl. danske Cancellies Ordre mod den forrige Redacteur af Bladet den Frisindede, Claudius Rosenhoff, for formeentlig begaaet Overtrædelse af Trykkefrihedslovgivningen ved et i bemeldte Blads No. 87 for d. A. indr. Digt med Overskrift: Hvad kan det hielpe, anlagt Sag. Ved Dommen frifandtes Hr. Rosenhoff for Actors Tiltale, imod at udrede Sagens Omkostninger. (Fædrel.)J hvilken Grad eller paa hvilken Maade de tilsigtede Collegial-Reductioner eller Reformer ville udstrække sig til General-Toldkammeret og CommerceCollegiet, er ikke afgjort endnu; thi hvorvel den runde Sum til Bestridelsen af Gagerne og Collegiets Hold er bestemt, have dog de afgivne Betænkninger ang. Embedsmændenes Antal og Arbeidets Fordeling endnu ikke kunne bringes i Samklang dermed. (Khvnsp., Vor først yttrede Formodning ang. de Embedsmænds Skjæbne, der havde underskrevet den saakaldte Adresse fra de bedste Borgere, har viist sig ikke at være saa ugrundet. De deriblandt værende Militaire have nemlig i disse Dage gjennem deres resp. Regimentschefer erholdt den Tilkjendegivelse, at ihvorvel Kongen ikke miskjendte de Følelser, de ved at underskrive hiin Lykønskningsadresse havde lagt for Dagen, saa fandt Hs. Maj. det dog ikke stemmende med den Esprit, der maatte ønskes hos Statens Tienere i den militaire Etat, at de deeltage i saadanne statsborgerlige Foretagender. (S. Bl.) Consistoriet har paa en misbilligende Maade, besvaret de 104 medicinske og chirurgiske Cand. og Studenters bekjendte Andragende ang. Mag. Scharlings Ansættelse som Docent i Chemien. Det academiske Senat finder det misligt, at unge Studerende hvoraf de fleste kun ufuldkomment formaae at bedømme deres Læreres Dannelse og Dygtighed, komme sammen for at afsige og offentlig bekjendtgjøre Hvad de udgive for en fælleds Dom i saa Henseende. Det har derhos alvorligt fraraadet ethvert lignende Foretagende i Fremtiden. - Ogsaa Conferentsraad H. C. Ørsted (Mag. Scharlings Svigerfader) har, i hans sædv. humane og blide Sprog, givet en offentlig Erklæring ang. den Scharlingske Strid. "Jeg kan frimodigen være Alt bekjendt, hvad jeg har udrettet i denne Sag siger han deri, og min rene Bevidsthed tillader mig at give Grunde derfor uden Bitterhed. Jeg fragaaer ikke, at Scharling er Een af de Mange som jeg har opmuntret og ledet i deres Studier, og anbefalet til Forfremmelse, og jeg skal stedse være rede til at svare for hvad jeg har gjort. Een af Hovedgrundene til Misfornøielsen er den, at Scharling er bleven Lector ved Universitetet, uden at have været Student; men Jngen vil vel nægte, at man kan have meget tilfredsstillende Garantier for en Mands videnskabelige Dannelse, uden Examen artium eller philosophicum. Olufsen d. A. havde aldrig Examen artium, Oehlenschlager, Molbech og Forchhammer ere i samme Tilfælde. Disse Navne ere bedre end lange Beviser. Men man mener, at Scharling ikke havde gjort nok for at fritages for saadanne Prøver. Kiendsgierninger maa tale. Han havde med Ære taget pharmaceutisk Examen, taget polytechnisk Forberedelses-Examen med Roes, polytechnisk Hovedexamen med Laudabilis, vundet Præmie ved Videnskabernes Selskab, studeret udenlands, holdt Forelæsninger med Bifald, &c. &c.